Oppskytning av Skylark, 2. mai 2005.
Oppskytning av *BLAST*, 2005.
**Esrange Space Center** er et rakettskytefelt i Sverige som eies av Swedish Space Corporation (SSC).

Esrange ligger cirka 40 kilometer øst for Kiruna. Noen av årsakene til at anlegget ligger akkurat i Kiruna er at området stort sett savner lysforurensning og at man kan studere nordlys samt at området er tynt befolket. Gjennom forskning på Esrange har man lyktes å forstå mer om nordlyset og hvordan det oppstår. Rakettskytefeltets markområde omfatter 20 kvadratkilometer, nedslagsområdet for raketter 5 600 km². I 2016 ble det skutt ti ubemannede raketter opp og man slapp opp 24 høyhøydesballonger fra Esrange.

Historie
--------

Esrange ble bygget i 1964 av European Space Research Organisation, som senere ble European Space Agency. I 1972 ble eierskapet av Esrange overtatt av det nystartede Svenska rymdaktiebolaget (på folkemunne kalt Rymdbolaget), senere omdøpt til Swedish Space Corporation. Den første oppskytningen av en rakett fra Esrange ble gjort 19. november 1966.

Navn
----

Navnet på anlegget var opprinnelig *ESRO Sounding Rocket Launching Range*, hvilket ble forkortet til ESRANGE.

Da Swedish Space Corporation overtok anlegget i 1972, ble forkortelsen Esrange et egennavn.

Esrange Space Center er det navn som nå anvendes for anlegget.

Virksomhet
----------

På Esrange arbeider man med satellittkommunikasjon og utfører tjenester innen rom- og atmosfæreforskning samt vektløshetsforskning gjennom oppsendinger av sonderaketter i kastbaner og høyhøydesballonger, samt med hjelp av radar og andre markbundne instrumenter. De raskeste rakettene ferdes i en hastighet av 7 800 km/h, og de større når opp til 500 kilometers høyde på ti minutter.

### Satellittoppskytninger

Planer finns for å øke virksomheten til å omfatte oppskytning av mindre satellitter opp til 150 kg i polare baner. Ifølge en rapport fra Rymdstyrelsen har et flertall foretak som utvikler mindre bæreraketter vist interesse for å innlede oppskytninger fra Esrange i 2021–2023.

Den 14. oktober 2020 meddelte Matilda Ernkrans, minister for høyere utdannelse og forskning, at regjeringen satser på infrastruktur for å utvikle en kapasitet til å sende opp små satellitter til omloppsbane fra Esrange.

Referanser
----------

1. ↑  «List of all rocket launches from Esrange Space Center» (PDF) **(engelska)**. SSC - Swedish Space Corporation. Arkivert fra originalen (PDF) 29. september 2017. Besøkt 20. juli 2017.
2. ↑  «List of all balloon launches from Esrange Space Center» (PDF) **(engelska)**. SSC - Swedish Space Corporation. Arkivert fra originalen (PDF) 29. september 2017. Besøkt 20. juli 2017.
3. ↑  Cecilia Jacobsson (6. oktober 2007). «Rymdturism nästa steg för raketbasen Esrange» **(svenska)**. Dagens nyheter. Besøkt 19. mars 2016.
4. ↑  Vallgårda, Per. «Rymdstyrelsen positiv till satelliter från Esrange». *Sveriges Radio* **(svensk)**. Besøkt 19. juni 2020.
5. ↑  *Uppdragsredovisning: Beskrivning och analys av utrikes-, säkerhets- och försvarspolitiska aspekter av en utökad förmåga vid Esrange* (PDF). Rymdstyrelsen.
6. ↑  «Regeringens pressmeddelande: Fortsatt utveckling av Esrange». *Regeringen*. Besøkt 14. oktober 2020.

Eksterne lenker
---------------

* Swedish Space Corporation (SSC)
* Institutionen för Rymdvetenskap på LTU Arkivert 14. mai 2011 hos Wayback Machine.


|  |  |
| --- | --- |
| Oppslagsverk/autoritetsdata | GeoNames
 |